CELEX: 32008D0829
Language: sl
Date: 2008-10-30 00:00:00
Title: 2008/829/ES: Odločba Komisije z dne 30. oktobra 2008 o spremembi Priloge k Odločbi 2007/453/ES o določitvi BSE-statusa držav članic ali tretjih držav ali njihovih regij v skladu z njihovim tveganjem BSE (notificirano pod dokumentarno številko C(2008) 6274) (Besedilo velja za EGP)

1.11.2008   
            
            
               SL
            
            
               Uradni list Evropske unije
            
            
               L 294/14
            
         
      ODLOČBA KOMISIJE
   
   z dne 30. oktobra 2008
   o spremembi Priloge k Odločbi 2007/453/ES o določitvi BSE-statusa držav članic ali tretjih držav ali njihovih regij v skladu z njihovim tveganjem BSE
   (notificirano pod dokumentarno številko C(2008) 6274)
   (Besedilo velja za EGP)
   (2008/829/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 999/2001 Evropskega parlamenta in Sveta z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (1) in zlasti tretjega pododstavka člena 5(2) in 5(3) Uredbe,
   ob upoštevanju naslednjega:
   
               (1)
            
            
               Uredba (ES) št. 999/2001 določa predpise za preprečevanje, nadzor in izkoreninjenje transmisivnih spongiformnih encefalopatij (TSE) pri živalih. Uporablja se za proizvodnjo in dajanje v promet živih živali in proizvodov živalskega izvora. Zato je treba status držav članic ali tretjih držav ali njihovih regij („držav ali regij“) glede goveje spongiformne encefalopatije (BSE) določiti z uvrstitvijo v eno od treh kategorij glede tveganja BSE, tj. zanemarljivo tveganje BSE, nadzorovano tveganje BSE in nejasno tveganje BSE.
            
         
               (2)
            
            
               Priloga k Odločbi Komisije 2007/453/ES z dne 29. junija 2007 o določitvi BSE-statusa držav članic ali tretjih držav ali njihovih regij v skladu z njihovim tveganjem BSE (2) navaja seznam držav ali regij v skladu z njihovim statusom tveganja BSE.
            
         
               (3)
            
            
               Do zaključka določitve statusa tveganja BSE držav članic so bile vse države članice začasno priznane kot države z nadzorovanim tveganjem BSE, kot je določeno v Odločbi 2007/453/ES. Na plenarnem zasedanju OIE maja 2008 je bila sprejeta resolucija glede statusa BSE različnih držav. Prilogo k Odločbi 2007/453/ES je zato treba uskladiti s priporočili resolucije OIE. Do zaključka določitve statusa tveganja BSE nekaterih držav članic in ob upoštevanju usklajenih strogih zaščitnih ukrepov proti BSE, ki jih uporabljajo v Skupnosti, je treba zadevne države članice začasno priznati kot države z nadzorovanim tveganjem BSE.
            
         
               (4)
            
            
               Odločbo 2007/453/ES je zato treba ustrezno spremeniti.
            
         
               (5)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Priloga k Odločbi 2007/453/ES se nadomesti z besedilom iz Priloge k tej odločbi.
   Člen 2
   Ta odločba začne veljati 1. decembra 2008.
   Ta odločba je naslovljena na države članice.
   
      V Bruslju, 30. oktobra 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 147, 31.5.2001, str. 1.
   
      (2)  UL L 172, 30.6.2007, str. 84.
   
      PRILOGA
      SEZNAM DRŽAV ALI REGIJ
      A.   Države ali regije z zanemarljivim tveganjem BSE
      Države članice:
      
                  —
               
               
                  Finska
               
            
                  —
               
               
                  Švedska
               
            Države Efte
      
                  —
               
               
                  Islandija
               
            
                  —
               
               
                  Nemčija
               
            Tretje države
      
                  —
               
               
                  Argentina
               
            
                  —
               
               
                  Avstralija
               
            
                  —
               
               
                  Nova Zelandija
               
            
                  —
               
               
                  Paragvaj
               
            
                  —
               
               
                  Singapur
               
            
                  —
               
               
                  Urugvaj
               
            B.   Države ali regije z nadzorovanim tveganjem BSE
      Države članice
      
                  —
               
               
                  Belgija, Bolgarija, Češka, Danska, Nemčija, Estonija, Irska, Grčija. Španija, Francija, Italija, Ciper, Latvija, Litva, Luksemburg, Madžarska, Malta, Nizozemska, Avstrija, Poljska, Portugalska, Romunija, Slovenija, Slovaška in Združeno kraljestvo.
               
            Države Efte
      
                  —
               
               
                  Švica
               
            
                  —
               
               
                  Lihtenštajn
               
            Tretje države
      
                  —
               
               
                  Brazilija
               
            
                  —
               
               
                  Kanada
               
            
                  —
               
               
                  Čile
               
            
                  —
               
               
                  Tajvan
               
            
                  —
               
               
                  Mehika
               
            
                  —
               
               
                  Združene države Amerike
               
            C.   Države ali regije z nejasnim tveganjem BSE
      
                  —
               
               
                  Države ali regije, ki niso navedene v točkah A ali B te priloge.